કોર્પોરેટ ડિફોલ્ટર્સ વિરુદ્ધ બેંકોએ આગામી અઠવાડિયે બેંકરપ્સી પ્રોસિડિંગની શરૂઆત કરવી પડશે, કેમ કે 12 ફેબ્રુઆરીના રોજ રિઝર્વ બેંક ઑફ ઈન્ડિયા દ્વારા નિર્ધારિત 6 મહિનાની સમય મર્યાદા સોમવારે સમાપ્ત થઈ જશે. ત્યારે રિઝોલ્યૂશનમાં અસફળ રહેલી કંપનીઓ વિરુદ્ધ પગલાં ભરવામાં આવશે. અંદાજીત 60 ખાતાં પર 3.5 લાખ કરોડ રૂપિયાનું દેવું હોવાનું અનુમાન લગાવવામાં આવી રહ્યું છે, જેમને અગાઉ નોન પર્ફોર્મિંગ એસેટ્સ (NPA) જાહેર કરવામાં આવ્યાં હતાં.